钦定古今图书集成/明伦汇编/闺媛典/第070卷 > 方瑞符妻黄氏〈方氏附〉
## 钦定古今图书集成/明伦汇编/闺媛典/第070卷 > 方瑞符妻黄氏〈方氏附〉

按《歙县志》：“黄氏，潭滨人。联墅方瑞符妻翁岩泰姑汪
氏。汪方娠，岩泰游蜀不归三十馀年。汪守符长，趣装
访父，偿蜀中逋数千缗。无何，符死于蜀，翁姑俱没。黄
自蒲伏往，归符榇营翁姑窀穸，附二椁于旁，置棺具
等物。辞家庙，自卜死日，命女妇舁入棺，遂逝。符宗人
女名京，适岩镇谢远。子一骆，甫三月，骆客广陵。方归”
宁后，骆为乱兵所杀，方泣别母归，沐浴更衣，衣裳皆
手纫，绝粒七日而没。